CELEX: 32011D0446
Language: mt
Date: 2011-07-11 00:00:00
Title: 2011/446/UE: Deċiżjoni ta’ Implimentazzjoni tal-Kummissjoni tal- 11 ta’ Lulju 2011 dwar il-kontribuzzjoni finanzjarja tal-Unjoni lill-programmi nazzjonali ta’ 15-il Stat Membru (il-Bulgarija, il-Ġermanja, l-Estonja, l-Irlanda, Franza, l-Italja, Ċipru, il-Latvja, il-Litwanja, Malta, il-Polonja, il-Portugall, ir-Rumanija, is-Slovenja u l-Finlandja) fl-2011 għall-ġbir, il-ġestjoni u l-użu ta’ dejta fis-settur tas-sajd (notifikata bid-dokument numru C(2011) 4918)

22.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 191/23
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-11 ta’ Lulju 2011
   dwar il-kontribuzzjoni finanzjarja tal-Unjoni lill-programmi nazzjonali ta’ 15-il Stat Membru (il-Bulgarija, il-Ġermanja, l-Estonja, l-Irlanda, Franza, l-Italja, Ċipru, il-Latvja, il-Litwanja, Malta, il-Polonja, il-Portugall, ir-Rumanija, is-Slovenja u l-Finlandja) fl-2011 għall-ġbir, il-ġestjoni u l-użu ta’ dejta fis-settur tas-sajd
   (notifikata bid-dokument numru C(2011) 4918)
   (Huma awtentiċi biss it-testi bil-Bulgaru, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bil-Latvjan, bil-Litwanjan, bil-Malti, bil-Pollakk, bil-Portugiż, bir-Rumen, bis-Sloven, bis-Svediż u bit-Taljan)
   (2011/446/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 861/2006 tat-22 ta’ Mejju 2006 li jistabbilixxi miżuri finanzjarji Komunitarji għall-implimentazzjoni tal-Politika Komuni tas-Sajd u fil-qasam tal-Liġi tal-Baħar (1), b'mod partikolari l-Artikolu 24(1) tiegħu,
   Billi:
   
               (1)
            
            
               Ir-Regolament (KE) Nru 861/2006 jistipula l-kundizzjonijiet li fihom l-Istati Membri jistgħu jirċievu kontribuzzjoni mill-Unjoni Ewropea għal infiq imġarrab mill-programmi nazzjonali tagħhom għall-ġbir u l-ġestjoni tad-dejta. Dawk il-programmi għandhom jitfasslu skont ir-Regolament tal-Kunsill (KE) Nru 199/2008 tal-25 ta’ Frar 2008 dwar l-istabbiliment ta’ qafas Komunitarju għall-ġbir, il-ġestjoni u l-użu ta’ dejta fis-settur tas-sajd u l-appoġġ għall-parir xjentifiku fir-rigward tal-Politika Komuni dwar is-Sajd (PKS) (2) u r-Regolament tal-Kummissjoni (KE) Nru 665/2008 tal-14 ta’ Lulju 2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 199/2008 (3).
               Il-Bulgarija, il-Ġermanja, l-Estonja, l-Irlanda, Franza, l-Italja, Ċipru, il-Latvja, il-Litwanja, Malta, il-Polonja, il-Portugall, ir-Rumanija, is-Slovenja u l-Finlandja ppreżentaw il-programmi nazzjonali għall-2011-2013 kif previst fl-Artikolu 4(4) u (5) tar-Regolament tal-Kunsill (KE) Nru 199/2008. Dawn il-programmi ġew approvati fl-2011 skont l-Artikolu 6(3) tar-Regolament (KE) Nru 199/2008.
               Dawk l-Istati Membri ppreżentaw il-previżjonijiet baġitarji annwali tagħhom għall-perjodu 2011 - 2013 skont l-Artikolu 2 tar-Regolament tal-Kummissjoni (KE) Nru 1078/2008 tat-3 ta’ Novembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 861/2006 rigward in-nefqa mġarrba mill-Istati Membri għall-ġbir u l-ġestjoni tad-dejta bażika dwar is-sajd (4). Il-Kummissjoni evalwat il-previżjonijiet baġitarji annwali tal-Istati Membri, kif stipulat fl-Artikolu 4 tar-Regolament (KE) Nru 1078/2008, billi tqiesu l-emendi approvati għall-programmi nazzjonali.
            
         
               (2)
            
            
               L-Artikolu 5 tar-Regolament (KE) Nru 1078/2008 jistabbilixxi li l-Kummissjoni għandha tapprova l-previżjoni baġitarja annwali u għandha tiddeċiedi dwar il-kontribuzzjoni finanzjarja annwali tal-Unjoni għal kull programm nazzjonali skont il-proċedura stipulata fl-Artikolu 24 tar-Regolament (KE) Nru 861/2006 u abbażi tar-rizultat tal-evalwazzjoni tal-previżjonijiet baġitarji annwali kif imsemmi fl-Artikolu 4 tar-Regolament (KE) Nru 1078/2008.
               L-Artikolu 24(3)(b) tar-Regolament (KE) Nru 861/2006 jistabbilixxi li d-Deċiżjoni tal-Kummissjoni għandha tiffissa r-rata tal-kontribuzzjoni finanzjarja. L-Artikolu 16 ta’ dak ir-Regolament jistipula li miżuri finanzjarji tal-Unjoni fil-qasam tal-ġbir tad-dejta bażika ma għandhomx jaqbżu l-50 % tal-ispejjeż imġarrba mill-Istati Membri fit-twettiq tal-programm ta’ ġbir, ġestjoni u użu ta’ dejta fis-settur tas-sajd.
            
         
               (3)
            
            
               Din id-deċiżjoni għandha tikkostitwixxi deċiżjoni finanzjarja skont it-tifsira tal-Artikolu 75(2) tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5).
            
         
               (4)
            
            
               Il-miżuri previsti f'din id-Deċiżjoni huma skont l-opinjoni tal-Kumitat għas-Sajd u l-Akkwakultura,
            
         ADOTTAT DIN ID-DEĊIŻJONI:
   Artikolu 1
   L-ammont massimu globali tal-kontribuzzjoni finanzjarja tal-Unjoni li se jingħata lil kull Stat Membru għall-ġbir, il-ġestjoni u l-użu ta’ dejta fis-settur tas-sajd għall-2011, u r-rata tal-kontribuzzjoni finanzjarja tal-Unjoni, huma stabbiliti fl-Anness.
   Artikolu 2
   Din id-deċiżjoni hija indirizzata lir-Repubblika tal-Bulgarija, lir-Repubblika Federali tal-Ġermanja, lir-Repubblika tal-Estonja, lill-Irlanda, lir-Repubblika Franċiża, lir-Repubblika Taljana, lir-Repubblika ta’ Ċipru, lir-Repubblika tal-Latvja, lir-Repubblika tal-Litwanja, lir-Repubblika ta’ Malta, lir-Repubblika tal-Polonja, lir-Repubblika Portugiża, lir-Rumanija, lir-Repubblika tas-Slovenja u lir-Repubblika tal-Finlandja.
   
      Magħmul fi Brussell, il-11 ta’ Lulju 2011.
      
         
            Għall-Kummissjoni
         
         Maria DAMANAKI
         
            Membru tal-Kummissjoni
         
      
   
   
      (1)  ĠU L 160, 14.6.2006, p. 1.
   
      (2)  ĠU L 60, 5.3.2008, p. 1.
   
      (3)  ĠU L 186, 15.7.2008, p. 3.
   
      (4)  ĠU L 295, 4.11.2008, p. 24.
   
      (5)  ĠU L 248, 16.9.2002, p. 1.
   
      ANNESS
      
         PROGRAMMI NAZZJONALI 2011 - 2013
      
      
         IN-NEFQA ELIĠIBBLI U L-KONTRIBUZZJONI MASSIMA TAL-UNJONI GĦALL-2011
      
      
                  (f'EUR)
               
            
                  Stat Membru
               
               
                  In-nefqa eliġibbli
               
               
                  Kontribuzzjoni massima tal-Unjoni
                  (Rata ta’ 50 %)
               
            
                  Il-Bulgarija
               
               
                  366 500,00 
               
               
                  183 250,00 
               
            
                  Il-Ġermanja
               
               
                  6 615 835,00 
               
               
                  3 307 917,50 
               
            
                  L-Estonja
               
               
                  626 997,00 
               
               
                  313 498,50 
               
            
                  L-Irlanda
               
               
                  5 831 252,00 
               
               
                  2 915 626,00 
               
            
                  Franza
               
               
                  14 408 590,00 
               
               
                  7 204 295,00 
               
            
                  L-Italja
               
               
                  7 799 304,00 
               
               
                  3 899 652,00 
               
            
                  Ċipru
               
               
                  489 211,00 
               
               
                  244 605,50 
               
            
                  Il-Latvja
               
               
                  309 381,00 
               
               
                  154 690,50 
               
            
                  Il-Litwanja
               
               
                  279 742,00 
               
               
                  139 871,00 
               
            
                  Malta
               
               
                  576 570,00 
               
               
                  288 285,00 
               
            
                  Il-Polonja
               
               
                  1 046 307,00 
               
               
                  523 153,50 
               
            
                  Il-Portugall
               
               
                  4 289 311,00 
               
               
                  2 144 655,50 
               
            
                  Ir-Rumanija
               
               
                  634 469,00 
               
               
                  317 234,50 
               
            
                  Is-Slovenja
               
               
                  207 349,00 
               
               
                  103 674,50 
               
            
                  Il-Finlandja
               
               
                  1 736 460,00 
               
               
                  868 230,00 
               
            
                  
                     TOTAL
                  
               
               
                  
                     45 217 278,00 
                  
               
               
                  
                     22 608 639,00